OpenCL indstillinger

Modul
Indhold
Indholdsfortegnelse 🔎︎

# OpenCL-indstillinger

Denne side er under konstruktion

OpenCL: den åbne standard for parallel programmering af heterogene systemer.

For at tilgå denne kommando...

I menuen Funktioner - Indstillinger - LibreOffice Calc - Formel, i afsnittet Detaljerede beregningsindstillinger tryk på knappen Detaljer...

OpenCL ™ er den første åbne, royalty-frie standard for parallel programmering på tværs af platforme, for moderne processorer, som findes i computere, servere og håndholdte enheder. OpenCL (Open Computing Language) forbedrer i høj grad hastigheden og reaktionstiden for et bredt udvalg af applikationer inden for mange kategorier, fra spil og underholdning til videnskabelig og medicinsk software

for mere information om OpenCL, besøg OpenCL -websiden

## Indhold til tal

### konvertering fra tekst til tal

Hvorledes en tekst skal behandles, når den optræder som operand i en aritmetrisk operation eller som argument til en funktion, der forventer et tal i stedet. Entydig konverteringer mulig for heltal med eksponenter og ISO 8601 datoer og tidspunkter i udvidet format med skilletegn. Numeriske brøkdele med decimaltegn eller datoer, som ikke er ISO 8601 afhænger af sprogtilpasningen. Bemærk at i sprogafhængige konverteringer, kan den resulterende numeriske værdi variere !

Dan #VALUE! fejl: Tekst, som findes hvor numeriske data forventes, vil give #VALUE! fejl. Eksempel: "123.45" vil give en #VALUE! fejl, mens 123.45 ikke giver fejl.

Opfat som nul: Enhver tekst, der findes, hvor numeriske data forventes, opfattes som et tal med værdien nul. Eksempel: "123.45" opfattes som nul, mens 123.45 ikke opfattes som nul.

Konverter kun hvis entydig: Hvis teksten repræsenterer en gyldig og entydig numerisk værdi, skal den konverteres. Eksempel: "123.456" vil generere en #VÆRDI! fejl fordi teksten indeholder en adskiller, mens "123456" ikke vil generere en fejl.

Konverter også sprogafhængige: konverterer værdier som er gyldige i den lokale repræsentation. Eksempel: "123,45" er et gyldigt tal i f.eks. Danmark, fordi kommaet er decimalseparator her.

### Opfat tom streng som nul

Denne valgmulighed afgør, hvorledes en tom streng behandles, når den indgår i aritmetriske operationer. Hvis du har angivet "Konverter fra tekst til tal" for enten at danne en "Dan #VALUE! fejl" eller "Opfat som nul", kan du ikke (her) vælge om konvertering af en tom streng til tal vil medføre en fejl eller den tomme streng opfattes som nul. I alle andre tilfælde vil denne valgmulighed bestemme, hvorledes tomme strenge behandles.

### Referencesyntaks for strengreference

Formelsyntaks, der skal benyttes, når referencer givet i streng-parametre, opløses. Dette påvirker indbyggede funktioner så som INDIREKTE, der opfatter referencer som en strengværdi.

Brug formelsyntaks:

Calc A1:

Excel A1:

Excel R1C1:

## OpenCL-indstillinger

### Brug kun OpenCL for en delmængde af operationer

Brug kun OpenCL for nogle af de operationer, formlerne i regnearket er oversat til.

### Minimum datastørrelse for brug af OpenCL:

En cirka nedre grænse for antallet af dataceller en regnearksformel skal anvende, før OpenCL skal benyttes.

### Delmængde af operationskoder som OpenCL skal bruges for

Listen med operatorer og funktionsoperationskoder, OpenCL skal bruges til. Hvis en formel kun består af disse operatorer og funktioner, vil den muligvis blive beregnet med OpenCL.